Platteforma social

Un platteforma pro servicio de rete social virtual (saepe abbreviate per metonymia in platteforma social o rete social virtual) esse un servicio de creation e fruition de contentos digital pro formar o nutrir retes social, que per medio de un platteforma informatic, offere le possibilitate de construir relationes human per interaction virtual cum personas qui comparti interesses, activitates, linguas, ideales, origines, o connexiones al vita real.

Definition
Le grande varietate de servicios de rete social, independente o integrate, disponibile in le interrete complica le definition del concepto, ma tote le platteformas habe alicun punctos in commun:
 Le platteformas de rete social son applis o sitos electronic fundate in le Tela 2.0.
 Le base de lor servicio es le contentos generate per le usator.
 Le usatores pote crear profilos digital que son designate e mantenite per le platteforma ipse in su servitores.
 Tra programmarios algorhythmic de intelligentia artificial, le servicio offerite facilita le disveloppamento de retes social in-linea, connectente per relation, interaction, o typo de contentos le varie profilos e gruppos de usarores active sur le platteforma.